**Pašvaldības sabiedrības ar ierobežotu atbildību “Veselības un sociālās aprūpes centrs – Sloka” 2024.gadā veiktie pasākumi korupcijas risku novēršanai**

*Informācija publicējama ievērojot Ministru kabineta 2017.gada 17.oktobra noteikumu Nr.630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” 9.punkta prasības.*

Pašvaldības sabiedrība ar ierobežotu atbildību “Veselības un sociālās aprūpes centrs – Sloka” (turpmāk – Centrs), kā Jūrmalas valstspilsētas pašvaldības kapitālsabiedrība, iekļaujas kopējā pašvaldības korupcijas risku vadības sistēmā. Saskaņā ar Jūrmalas pilsētas domes 2018.gada 18.decembra rīkojumu Nr.1.1-14/413 “Par Jūrmalas pilsētas pašvaldības pretkorupcijas pasākumu plāna apstiprināšanu” un Jūrmalas pilsētas domes izstrādāto “Kārtību, kādā veic korupcijas riska novērtēšanu un ievieš tā samazināšanas pasākumus” 2024.gadā Centrs pārskatījis un veicis precizējumus Pretkorupcijas pasākumu plānā, tajā ietverto risku un amatu loku, kas pakļauti korupcijas riskam.

2024.gada garumā ir veiktas vairākas izmaiņas iekšējās kārtībās. Tostarp 9.augustā un 27.septembrī veikti grozījumi PSIA “Veselības un sociālās aprūpes centrs – Sloka” privātuma politikā (Nr.11/2023).

Lai noteiktu vienotus standartizētus pakalpojuma izmaksu aprēķināšanas kritērijus, 2024.gada 15.maijā tika apstiprināta instrukcija Nr.30/2024 “Pakalpojumu cenas noteikšanas kārtība PSIA “Veselība un sociālās aprūpes centrs – Sloka””.

2024.gada 10.jūlijā aktualizēta un apstriprināta instrukcija Nr.312/2024 “Norēķinu veikšanas un parādu piedziņas kārtība PSIA “Veselība un sociālās aprūpes centrs – Sloka””, kas atbilstoši esošajai Centrs struktūrai un struktūrvienību kompetencei nosaka kārtību, kādā Centrs nodrošina maksas iekašēšanu un parādu atgūšanu no personām, ar kurām Centram noslēgts pakalpojuma līgums.

2024.gada laikā vairākas reizes aktualizēts iepirkumu plāns 2024.gadam. 2024.gada 13.decembrī apstiprināts iepirkumu plāns 2025.gadam. Iepirkumi tiek organizēti elektroniski.

Darbinieki tiek iepazīstināti ar Centra iekšējām kārtībā, tiek pārrunāti jautājumi, kas skar situācijas ar datu drošības un korupciju riskus izvērtējumu.